ΓΡΑΠΤΗ ΕΡΩΤΗΣΗ E-2661/01

υποβολή: Charles Tannock (PPE-DE) προς την Επιτροπή

(1 Οκτωβρίου 2001)

Θέμα: Η αποτελεσματικότητα της κοινοτικής πολιτικής μη εμβολιασμού ως λύση στο πρόβλημα του αφθώδους πυρετού

Γνωρίζει η Επιτροπή ότι:

- μελέτη επί 60 επιδημικών εκρήξεων που ξέσπασαν σε όλο τον κόσμο κατά τη διάρκεια της τελευταίας δεκαετίας, της οποίας ηγείται ο Δόκτωρ Keith Sumption, λέκτορας στο Κέντρο Τροπικής Κτηνιατρικής του Πανεπιστημίου του Εδιμβούργου, κατέδειξε ότι από τις 22 χώρες που δεν έκαναν χρήση του εμβολιασμού πριν από το ξέσπασμα της επιδημίας, οι χώρες εκείνες που εφάρμοσαν μικτή πολιτική εμβολιασμού και σφαγής των ζώων κατόρθωσαν να ελέγξουν τον ιό της επιδημίας σε 42 ημέρες ενώ στις μισές από τις χώρες εκείνες που δεν εφάρμοσαν την πολιτική του εμβολιασμού και επέλεξαν ως λύση μόνο τη σφαγή, χρειάστηκαν πάνω από 50 μέρες για να ελέγξουν την έκταση της επιδημίας και 8 από τις 10 επιδημίες που διήρκεσαν περισσότερο σημειώθηκαν στις χώρες που εφάρμοσαν μόνο πολιτική σφαγής· η μελέτη καταλήγει στο συμπέρασμα ότι η πολιτική μόνο της σφαγής λειτούργησε αποτελεσματικά μόνο στις περιπτώσεις εκείνες στις οποίες η επιδημική έκρηξη ήταν μικρής κλίμακας και εντοπισμένη σε περιορισμένη περιοχή ώστε να αντιμετωπισθεί αμέσως·

- το 95 % από τα εκατομμύρια ζώων που θανατώθηκαν στο ΗΒ κατά τους τελευταίους μήνες, ήταν απόλυταγιή και το γεγονός αυτό έφερε σε απελπισία πολλούς κτηνοτρόφους ορισμένοι εκ των οποίων κλείστηκαν στα αγροκτήματά τους ή προσέφυγαν στη δικαιοσύνη σε μία προσπάθεια να περισώσουν τα κοπάδια και τις αγέλες των ζώων τους από τη σφαγή·

- ένας από τους παγκοσμίως γνωστότερους εμπειρογνώμονες της ασθένειας αυτής, ο Καθηγητής Frederick Brown, πρώην αναπληρωτής Διευθυντής της Μονάδας Έρευνας των Ιών που προσβάλλουν τα ζώα στο Pirbright, πρώην καθηγητής Ιολογίας στο Πανεπιστήμιο Yale και νυν επισκέπτης επιστήμονας σε ένα από τα καλύτερα αμερικανικά εργαστήρια δοκιμών, προβάλλει το επιχείρημα ότι ο εμβολιασμός ήταν η μοναδική λύση στον περιορισμό μίας επιδημικής εκρήξεως στην οποία οι κύριοι φορείς του ιού ήταν τα πρόβατα (ζώα που είναι δυνατό να είναι φορείς επί τρεις εβδομάδες πριν παρουσιάσουν εμφανή συμπτώματα) και αναφέρει ότι όταν πρότεινε στο Υπουργείο Γεωργίας, Αλιείας και Τροφίμων να χρησιμοποιήσουν δοκιμαστική μέθοδο που είχε αναπτυχθεί στο εργαστήριό του και παρείχε τη δυνατότητα της επί τόπου εξέτασης των ζώων με ακριβή αποτελέσματα εντός δύο ωρών, έλαβε την απάντηση ότι οι εκεί επιστημονικοί συνεργάτες ήταν πολύ απασχολημένοι·

- βρετανοί στρατιώτες οι οποίοι κλήθηκαν να βοηθήσουν στη σφαγή έτρωγαν βόειο κρέας που είχε εισαχθεί νομίμως από την Αργεντινή, χώρα η οποία εφαρμόζει τον εμβολιασμό ως λύση για την καταπολέμηση του αφθώδους πυρετού·

Εάν ναι, και λαμβάνονταςπόψη ότι το κρέας των εμβολιασμένων ζώων είναι τελείως ακίνδυνο για ανθρώπινη κατανάλωση και ότι, όπως διαβεβαίωσε στο ΕΚ ο Επίτροπος Byrne, ο αφθώδης πυρετός δεν συνιστά κίνδυνο για την ανθρώπινηγεία· ότι η διάσταση της σφαγής δεν προκάλεσε μόνο μεγάλη ψυχική οδύνη σε πολλούς κτηνοτρόφους και στρατιώτες αλλά αύξησε και τον κίνδυνο της διάδοσης της ΣΕΒ· ότι η πολιτική του έγκαιρου εμβολιασμού της Ολλανδικής Κυβέρνησης εστέφθη από επιτυχία, προτίθεται η Επιτροπή να προβεί αφενός σε άμεση αναθεώρηση της πολιτικής της περί μη εμβολισμού χωρίς να περιμένει να λήξει η επιδημική έκρηξη στο ΗΒ και να εξετάσει αφετέρου το ενδεχόμενο της παρέμβασης για λόγους δημόσιαςγείας ώστε να μην θανατωθούν ασκόπως και άλλα εκατομμύρια ζώων·

Απάντηση του κ. Byrne εξ ονόματος της Επιτροπής

(12 Νοεμβρίου 2001)

Ο αριθμός κροσμάτων αφθώδους πυρετού στο Ηνωμένο Βασίλειο παρουσίασε ταχεία μείωση τους τελευταίους μήνες και η τελευταία επιδημιακή έκρηξη ξέσπασε στις 30 Σεπτεμβρίου 2001. Συνεπώς δεν φαίνεται πιθανό ότι η εισαγωγή μέτρων εμβολιασμού στο στάδιο αυτό θα αποτρέψει τη θανάτωση και άλλων εκατομμυρίων ζώων, όπωςποστηρίζει το αξιότιμο μέλος του Ευρωπαϊκού Κοινοβουλίου. Επιπλέον η Ευρωπαϊκή Επιτροπή δεν μπορεί με δική της πρωτοβουλία να αποφασίσει την εφαρμογή εμβολιασμού. Κάτι τέτοιο πρέπει να ζητηθεί πρώτα από κάποιο κράτος μέλος. Πρέπει να σημειωθεί ως προς το θέμα αυτό ότι όλες οι αιτήσεις πουποβλήθηκαν στην Επιτροπή για την εφαρμογή μέτρων εμβολιασμού κατά τις τελευταίες επιδημιακές εκρήξεις έγιναν αποδεκτές, με βάση τους όρους που έχουν συμφωνηθεί με τα κράτη μέλη στη Μόνιμη Κτηνιατρική Επιτροπή.

Μπορείτε να βρείτε περίληψη των λόγων για τη μη χρήση εμβολιασμού στο Ηνωμένο Βασίλειο στην ιστοσελίδα τουπουργείου Περιβάλλοντος, Τροφίμων και Αγροτικών Υποθέσεων.

Η Επιτροπή έχει ήδη και κατ' επανάληψη κάνει προσπάθειες για ριζική επανεξέταση της τρέχουσας κοινοτικής προσέγγισης όσον αφορά τον εμβολιασμό ύστερα από την εξάλειψη της τελευταίας επιδημικής έκρηξης. Στις 11 και 12 Δεκεμβρίου του 2001πό τη βελγική προεδρία θα λάβει χώρα ένα σημαντικό συνέδριο ως μέρος της διαδικασίας επανεξέτασης. Η επανεξέταση αυτή θα λάβει επίσηςπόψη της την εμπειρία των κρατών μελών στα οποία ξέσπασαν επιδημιακές εκρήξεις. Στα κράτη αυτά περιλαμβάνονται, πέρα από το Ηνωμένο Βασίλειο, η Ολλανδία, όπου εφαρμόστηκε μία πολιτική περιορισμένου εμβολιασμού και παράλληλα θανάτωσης των ζώων, η Γαλλία και Η Δημοκρατία της Ιρλανδίας, όπου η επιδημία αντιμετωπίστηκε χωρίς μέτρα εμβολιασμού.

Όταν ολοκληρωθεί αυτή η διαδικασία επανεξέτασης, η Ευρωπαϊκή Επιτροπή θαποβάλει πρόταση οδηγίας του Συμβουλίου σχετικά με τον αφθώδη πυρετό επί της οποίας θα κληθεί να γνωματοδοτήσει το Ευρωπαϊκο Κοινοβούλιο. Η μελλοντική προσέγγιση απέναντι στον εμβολιασμό με βάση την εμπειρία από τις τελευταίες επιδημιακές εκρήξεις θα αποτελέσει ένα από τα σημαντικότερα κομμάτια της οδηγίας. Η πρόταση της Επιτροπής αναμένεται το πρώτο τρίμηνο του 2002.